OpenLLM-France/wikimedia huggingface dataset:
# Assistència sexual

L'assistència sexual és el suport a persones amb diversitat funcional perquè puguin accedir sexualment al seu propi cos.

## Controvèrsies

Mentre que per als defensors de l'assistència sexual aquesta pràctica permet a persones amb discapacitat exercir els seus propis drets sexuals, de la mateixa manera que altres formes d'assistència els permeten viure de manera autònoma, altres postures consideren que és una forma de prostitució que, igual que qualsevol altra, és explotació i ha de ser abolida.

## Vegeu també

* Masturbació
* Teràpia sexual
* Treball sexual
* Yes, we fuck!

## Referències

* ↑ «¿Qué son los asistentes sexuales para personas con discapacidad?» (en castellà), 15-02-2020. [Consulta: 14 febrer 2023].
* ↑ «Asistencia Sexual, la gran desconocida» (en castellà), 16-11-2020. Arxivat de l'original el 2023-02-14. [Consulta: 14 febrer 2023].
* ↑ Ballesteros, Esther. «La asistencia sexual a personas con discapacidad: entre el tabú y la sombra de la prostitución» (en castellà), 20-08-2022. [Consulta: 14 febrer 2023].
* ↑ Press, Europa. «¿Qué es un asistente sexual para personas con discapacidad y como está regulado?», 13-02-2023. [Consulta: 14 febrer 2023].

## Enllaços externs

* Asistencia Sexual
# Cocktail-sort

L'ordenament de bombolla bidireccional ( cocktail sort en anglès) és un algorisme d'ordenament que sorgeix com una millora de l'algorisme ordenament de bombolla.
La manera de treballar d'aquest algorisme és anar ordenant al mateix temps pels dos extrems del vector. De manera que després de la primera iteració, tant el menor com el major element estaran en les seves posicions finals. D'aquesta manera es redueix el nombre de comparacions encara que la complexitat de l'algorisme segueix sent O ( n ²).

## Exemples de codi

A continuació es mostra el pseudocodi de l'algorisme:
Aquí es mostra la seva implementació en Java:

## Vegeu també

* Bubble-sort

## Referències

* ↑ Gopal. Magnifying Data Structures. PHI Learning Pvt. Ltd., p. 394–. ISBN 978-81-203-4019-0 [Consulta: 28 desembre 2012].

## Enllaços externs

* Dictionary of Algorithms and Data Structures del NIST (anglès)
* Comparativa de diferents algorismes d'ordenació Arxivat 2016-01-13 a Wayback Machine. (anglès)
# Miquel Àngel Pradilla Cardona

Miquel Àngel Pradilla Cardona (Rossell, el Baix Maestrat, 1960) és catedràtic de Sociolingüística Catalana de la Universitat Rovira i Virgili. Des del 2005 és membre numerari de la Secció Filològica de l'Institut d'Estudis Catalans i membre del Consell Social de la Llengua Catalana de la Generalitat de Catalunya. Des de 2009 és director de la Xarxa Cruscat de l'Institut d'Estudis Catalans, organisme des del qual ha coordinat els informes anuals sobre l'estat de la llengua catalana (2009-2015). Entre 2019 i 2022 va presidir la Societat Catalana Sociolingüística.

## Obra

* El Baix Maestrat: una cruïlla fonètica (1996)
* El laberint valencià. Apunts per a una sociolingüística del conflicte (2004)
* Sociolingüística de la variació i llengua catalana (2008)
* La tribu valenciana. Reflexions per a una sociolingüística del conflicte (2008)
* De política i planificació lingüística. Mirades contemporànies a l'ecosistema comunicatiu català (2011)
* La catalanofonia. Una comunitat del segle XXI a la recerca de la normalitat lingüística (2015)
* Normativitat, (re)estandardització i glotopolítica (2024)

## Referències

* ↑ «Dades generals - Pradilla Cardona, Miquel Àngel». [Consulta: 12 abril 2024].
* ↑ «Miquel Àngel Pradilla Cardona». [Consulta: 12 abril 2024].
* ↑ «onadaedicions.com | Onada Edicions | Pradilla Cardona, Miquel Àngel». [Consulta: 12 abril 2024].
* ↑ «Miquel Àngel Pradilla Cardona». [Consulta: 1r juny 2024].
# Ermita de la Mare de Déu de Loreto (Vistabella del Maestrat)

L'ermita de La nostra Senyora de Loreto de Vistabella del Maestrat, a la comarca de l'Alt Maestrat, és un lloc de culte declarat genèricament com Bé de Rellevància Local, segons la Disposició Addicional Cinquena de la Llei 5/2007, de 9 de febrer, de la Generalitat, de modificació de la Llei 4/1998, d'11 de juny, del Patrimoni Cultural Valencià (DOCV Núm. 5.449 / 13/02/2007), amb codi d'identificació: 12.04.139-006.
Es tracta d'una ermita construïda al segle xvi seguint els cànons de l'art gòtic tardà, destacant arquitectònicament la seva Volta de creueria estrelada, que presenta decoració de pintures murals i el porxo que té adossat el seu frontal. Es localitza dins de l'actual nucli urbà, en la part oest en el carrer Raval de Loreto, prop de l'antic cementiri templari.
És una ermita exempta, construïda a la fi del segle xvi, sobre una plataforma de pedra abalconada per fer front al desnivell del carrer, per la qual cosa para el seu accés s'utilitzen unes curtes escales. És considerada la capella o oratorio de la família Polo-Bernabé
Presenta planta quadrangular, amb murs de fàbrica de carreus en la façana principal, cantonades i obertures, mentre que la resta utilitza maçoneria, sostre a dues aigües, cobert per teules i sota els ràfecs laterals presenta triple filada de maons. Té atri d'entrada amb dues columnes cilíndriques amb capitells, que descansen en un muret d'obra, mentre serveixen de suport a la teulada, novament a dues aigües, amb teules en la part exterior i bigues de fusta en la part de dins. La façana es remata amb una espadanya per a una campana. Malgrat que tenir l'atri no presenta en aquesta façana la porta d'entrada, sinó que compta amb dos accessos, un per cada lateral, consistent en portes de fusta llaurades, per la qual cosa en la façana existeix una gran finestra baixa amb reixes.
Respecte al seu interior, en ell destaca la decoració de sanefes florals, així com els trets d'un gòtic de transició. En l'altar està la imatge de la Verge de Loreto. La festivitat de la Verge de Loreto se celebra el 8 de setembre, i com a acte religiós a destacar és la celebració de culte en l'ermita, mentre que la resta de l'any roman tancada.

## Referències

* ↑ http://www.cult.gva.es/dgpa/brl/Detalles_brl.asp?
* 1 2 http://www.vistabelladelmaestrat.es/es/page/ermita-del-loreto Arxivat 2016-03-03 a Wayback Machine.
* 1 2 3 4 http://www.ermitascomunidadvalenciana.com/calvis2.htm Arxivat 2015-09-24 a Wayback Machine.
* 1 2 http://www.turismodecastellon.com/103625_es/Ermita-del-Loreto-((Vistabella-del-Maestrazgo)-fen%C3%B3menos-tur%C3%ADsticos/ Arxivat 2015-05-12 a Wayback Machine.
# Escut de Cal Cavaller

L'Escut de Cal Cavaller és una obra barroca d'Ascó (Ribera d'Ebre) inclosa a l'Inventari del Patrimoni Arquitectònic de Catalunya.

## Descripció

Escut de pedra situat a la clau de l'escut de Cal Cavaller. El motiu heràldic consisteix en una pomera; al voltant de la copa hi ha inscrit "SALVATOR DISSOLVIT". Sobre el camper consta d'un elm de cavaller, i el voltant està ornamentat amb motius vegetals. Es tracta de l'escut dels Salvador, llinatge que residia a la casa a partir del primer terç del segle xvii.

## Referències

* 1 2
# Ermita de la Miranda

L'ermita de la Miranda va ser un petit oratori situat a Badalona, a la serra de Marina. Pertanyia als monjos del monestir de Sant Jeroni de la Murtra. Avui només romanen restes dels murs dempeus.
Situada a mig camí del monestir de Sant Jeroni, al veïnat de Canyet. L'edifici es va construir a finals de segle xvii i se li va donar el nom d'ermita del Sant Crist (en altres documents anomenada de Sant Jeroni), si bé tothom l'anomenà sempre la Miranda, perquè des d'allà hi havia bona vista. Des de 1784 va substituir l'ermita de Sant Onofre com a lloc de celebració i benedicció durant la diada de la Santa Creu, celebrada cada any el 3 de maig per part de la comunitat de monjos jerònims. La raó no va ser altra que l'edat avançada d'alguns ells, que feia molt difícil el seu ascens fins a Sant Onofre, que corona una de les muntanyes de la serra.
Durant la crema de monestirs de 1835, els monjos observaren des de la Miranda el fum del foc d'esglésies i convents de Barcelona, i controlaven els camins d'accés al monestir. No obstant això, poc després van ser expulsats del cenobi. A principis de segle XX era un lloc molt conegut per fer-hi berenars i excursions a l'estiu, perquè, a més, disposava d'un porxo i un pou. Tanmateix, l'ermita va ser destruïda per un incendi el 1936, només van quedar dempeus les quatre parets. Durant la dècada del 2010 s'hi han fet treballs de neteja i classificació de material localitzat en algunes excavacions.

## Restes arqueològiques

Al voltant de l'ermita s'hi han trobat restes arqueològiques, principalment una habitació o dipòsit d'època romana, si bé també s'han localitzat algunes restes de ceràmica ibèrica.

## Referències

* 1 2 «Les nostres ermites». Consorci per la Normalització Lingüística, 23-08-2012. Arxivat de l'original el 28 d’octubre 2018. [Consulta: 2 desembre 2019].
* ↑ «Ermita de la Miranda». Generalitat de Catalunya. [Consulta: 5 febrer 2021].
# Escut de Canalda

L'escut oficial de Canalda té el següent blasonament:
Escut caironat: de gules, una faixa semipal d'argent, acompanyada, al cap, d'un card d'or de tres flors.

## Història

Va ser aprovat el 9 de maig del 2002.
El card d'or sobre camper de gules prové de les armes parlants dels Cardona, als quals pertanyia el castell de Canalda. La faixa semipal d'argent al·ludeix a l'etimologia del poble: Canalda ve del mot preromà Kanavita, que significa "el camí de la gorja", en referència a la situació geogràfica del lloc; la faixa simbolitza el camí, mentre que el pal es refereix a la gorja.
Com és habitual en tots els escuts de les entitats municipals descentralitzades, el de Canalda no porta corona.

## Vegeu també

* Escuts oficials de les entitats municipals descentralitzades de Catalunya
* Escuts i banderes del Solsonès
* Bandera de Canalda
# Ermita de la Salut de Xirivella

L'Ermita de la Salut, és un edifici religiós situat al municipi de Xirivella. És Bé de Rellevància Local amb identificador nombre 46.14.110-003

## Referències

* ↑ «Dirección General de Patrimonio Cultural». eduwp.edu.gva.es. [Consulta: 31 desembre 2016].
# Associació Catalana del Síndrome X-Fràgil

L'Associació Catalana X Fràgil és una entitat que des del 1995 agrupa a familiars i professionals al voltant de la Síndrome X fràgil per oferir ajuda als afectats i sensibilitzar la societat. Entre altres activitats organitzen congressos internacionals, passejades o visites al Camp Nou.
El 2015, amb motiu del vintè aniversari de l'entitat, es va fer un congrés internacional al Tecnocampus de Mataró on també es va parlar d'altres problemàtiques associades com la Síndrome d'atàxia i tremolor associada a X fràgil o FXTAS, una malaltia neurodegenerativa que afecta a persones grans portadores de la SXF.
La síndrome del cromosoma X fràgil (SXF) és un trastorn genètic de transmissiò familiar lligat al cromosoma X, que pot causar dificultats que poden anar des de problemes d'aprenentatge fins a una disminució en la capacitat intel·lectual. Afecta 1 de cada 4.000 nens i 1 de cada 6.000 nenes, i 1 de cada 250 dones n'és portadora sense tenir manifestacions evidents.

## Referències

* ↑ L'Associació com a tal està inscrita en el Registre d'Associacions amb el número 16.155 i està declarada d' Utilitat Pública.
* 1 2 Famílies i professionals somien que la prova gen Famílies i professionals somien que la prova genètica es pugui fer a tots els nounats Vilaweb, ACN, 10 octubre 2015
* ↑ TV3. «Els nens de la síndrome X fràgil, al Camp Nou». [Consulta: 2 juliol 2019].
* ↑ «Entrevista a Jaume Tarragó de l'Associació Catalana de la Síndrome X Fràgil amb motiu de la 4a Passejada en Roda Petita 2017.» (en castellà), 03-02-2017. Arxivat de l'original el 2019-07-02. [Consulta: 2 juliol 2019].
* ↑ «El TecnoCampus acull el proper cap de setmana el IV Congrés Internacional de la Síndrome X Fràgil | Tecnocampus». Arxivat de l'original el 2019-07-02. [Consulta: 2 juliol 2019].
* ↑ «Mataró acull el IV Congrés Internacional de la Síndrome X Fràgil». [Consulta: 2 juliol 2019].
# Escut de Cap Verd

L'escut de Cap Verd (en portuguès escudo caboverdiano o, simplement, escudo) és la unitat monetària de l'arxipèlag de Cap Verd. El codi ISO 4217 és CVE i s'abreuja Esc, o també amb el símbol de l'escut $. Tradicionalment s'ha subdividit en 100 centaus (centavos), però ara la moneda fraccionària ja no s'utilitza.
L'escut va esdevenir la moneda de Cap Verd el 1914 en substitució del real, a raó de 1.000 reals per escut. Fins al 1930 Cap Verd usava les monedes portugueses, tot i que de bitllets propis de les illes ja n'hi havia des del 1869.
Fins al 1975, data de la independència de l'arxipèlag, l'escut de Cap Verd (CVE) equivalia a l'escut portuguès (PTE) i, des del 1999, el canvi va passar a ser d'1,8182 PTE per cada CVE. Després de la substitució de la moneda portuguesa per l'euro, l'escut de Cap Verd té un canvi fix respecte a la moneda comuna europea a raó de 110,265 CVE per euro.
Emès pel Banc de Cap Verd (Banco de Cabo Verde), en circulen monedes d'1, 5, 10, 20, 50 i 100 escuts, i bitllets de 100, 200, 500, 1.000, 2.000, 2.500 i 5.000 escuts.

## Taxes de canvi

* 1 EUR = 110,265 CVE (taxa de canvi fixa)
* 1 USD = 85,83062 CVE (3 de juny del 2006)

## Vegeu també

* Escut

## Enllaços externs

* (portuguès) (anglès) Banc de Cap Verd
# Ermita de la Santa Creu (Montesa)

L'ermita de la Santa Creu és un petit temple situat sobre una lloma a les proximitats de la població, en el municipi de Montesa. És un Bé de Rellevància Local amb identificador nombre 46.23.174-004.

## Història

L'ermita va ser construïda al segle xvi, ja que apareix en documents de 1606. Va viure en ella un ermità fins a finals del segle XIX. Anualment se celebra una eucaristia el diumenge més proper al 3 de maig, amb motiu de la benedicció de termes.

## Descripció

Es tracta d'un senzill edifici de planta rectangular, amb l'entrada situada en un lateral. L'interior es cobreix amb volta de canó rebaixada. L'altar original és d'obra, està adossat a la paret del presbiteri, presidit per una creu rústica de fusta. Un altar exempt més modern s'utilitza per al culte.
L'edificació és la juxtaposició de dos cossos en la unió dels quals s'alça una espadanya de maçoneria. Aquests cossos són el temple pròpiament dit, seguit en la seua capçalera de la sagristia. L'accés a la sagristia és mitjançant una porta en el presbiteri. La cobertura del conjunt és a quatre aigües. Una decoració de pedra a manera de banc recorre les parets de la nau.
Les úniques obertures a l'exterior són la porta d'accés, abocinada, i un finestró quadrat que dona a la sagristia.

## Referències

* ↑ http://www.cult.gva.es/dgpa/brl/Detalles_brl.asp?
* 1 2 3 4 5 http://www.ermitascomunidadvalenciana.com/vcomon.htm%5BEnllaç+no+actiu%5D
* 1 2 http://www.museumontesa.com/montesa/ermites.htm Arxivat 2014-12-13 a Wayback Machine.
* ↑ Lluch Garín, Luis B. «Los "buenos días" de los pastores». Las Provincias, 30-08-1970 [Consulta: 6 desembre 2014]. Arxivat 2016-03-03 a Wayback Machine. «Còpia arxivada». Arxivat de l'original el 2016-03-03. [Consulta: 13 setembre 2015].
# Sequoyah

* No veieu bé alguns caràcters?
George Guess, més conegut per l'anglicització del seu nom indi Sequoyah (ᏍᏏᏉᏱ 1760-1843), membre de la comunitat cherokee (o tsalagi) a l'actual estat estatunidenc d'Arkansas i inventor del sil·labari cherokee. Dues espècies de sequoies van rebre aquest nom en el seu honor: La Sequoia vermella i Sequoia sempervirens.
Va néixer el 1760. Es diu que el seu pare era un comerciant d'origen europeu. Tanmateix, Sequoyah mai va aprendre altra llengua que la seva llengua materna cherokee. Essent jove es va fer argenter, professió que el va moure a crear algun sistema per tal de registrar els deutes dels seus clients. Inicialment va fer petits retrats de cadascun dels clients, afegint al costat cercles i línies per tal de representar les diferents sumes de diners. Però aquest sistema es va mostrar massa complicat i cap a l'any 1810 li va venir al cap la idea de construir un sistema d'escriptura propi per a la llengua cherokee.
Ja de temps, Sequoyah s'havia fixat amb admiració en els escrits dels rostres pàlids i com aquests eren plenament capaços de comunicar-se per mitjà dels seus fulls parlants. "Per què no podien fer el mateix els cherokee?" D'aquesta manera, Sequoyah va començar a treballar en el seu gran projecte de dotar el poble cherokee d'un sistema d'escriptura. El projecte era especialment ambiciós si es té en compte que Sequoyah no posseïa ni els coneixement acadèmics més bàsics. Inicialment va començar a dibuixar petites imatges, però es va mostrar un sistema que requeria massa esforços. Posteriorment va començar a crear un signe per a cada paraula cherokee, però després de crear milers d'ideogrames sense veure el final de la tasca, va abandonar. Finalment, l'analfabet Sequoyah va arribar per ell mateix a la conclusió que cada paraula cherokee està formada per un petit nombre de síl·labes. Inspirant-se en unes beceroles angleses que li havia donat un mestre, va crear dos-cents diferents símbols que posteriorment va reduir a 85, suficients per escriure les diferents síl·labes de la llengua cherokee, ja que totes tenen la mateixa estructura: consonant + vocal. Alguns signes els va copiar de les lletres llatines, per exemple la Ꭰ que esdevé la síl·laba [a], la Ꮟ per a la síl·laba [si] o la xifra Ꮞ que esdevé la síl·laba [se]. Altres signes, en canvi, els va desenvolupar a partir de lletres llatines (per exemple afegint-hi traços, com a la lletra Ꭶ), mentre que, finalment, altres neixen exclusivament de la seva imaginació.
El sil·labari de Sequoyah va ser enllestit i publicat l'any 1821. Al cap de poc gairebé tots els cherokee van començar a dominar el nou sistema. Es va comprar una impremta, es van gravar peces de metall amb els nous caràcters i en poc temps van començar a aparèixer revistes i llibres en llengua cherokee.
Sequoyah va guanyar, pel seu treball, una medalla honorífica que sempre duia a sobre. A la vellesa es va dedicar a la política, preocupat especialment per la unió dels diferents clans cherokee.
Va morir el 1843 essent un honorable membre de la seva comunitat. Es diu que va morir en una expedició fracassada a Mèxic per tal de retrobar cherokee emigrats.
# Elliðaá

L'Elliðaá és un riu que neix a la zona nord-est d'Islàndia amb la trobada de dos rierols que baixen dels vessants del volcà Bláfjöll, que es troben en el llac del mateix nom. A continuació el curs del riu flueix cap a Reykjavík, per després desembocar a l'oceà Atlàntic a la badia d'Elliðavogur.

## Característiques

El llit del riu està compost per roca i sediments de lava deguts a l'explosió, fa uns 4.500 anys, del Bláfjöll. El 1921 es va construir en el seu curs una central hidroelèctrica que li subministra aigua a la capital de l'illa. Des de l'inici dels anys 1900 la vall ha estat sotmès a un procés de reforestació per part de les autoritats sembrant sempreverdes com el pi, l'avet i el bedoll. L'Elliðaá és conegut arreu per la seva gran quantitat de salmons.

## Referències

* Bt-store.com "Reykjavik Flights and Travel Guide". Consultat el 12 de gener de 2015.
# Comportament sexual humà

L'activitat sexual en els humans és una forma natural d'intimitat física. Pot exercir-se amb el propòsit de reproducció biològica, transcendència espiritual, per expressar afecte o per plaer i entreteniment (conegut en aquest context com a gratificació sexual). El desig pel sexe és una de les motivacions bàsiques del comportament humà. Totes les espècies animals que tenen reproducció sexual, i totes les cultures humanes, tenen una sèrie de conductes que es divideixen en: seguici, intimitat i activitat sexual.

## Definició

El comportament sexual humà és, per tant, el comportament que desenvolupen els éssers humans per buscar companys sexuals, obtenir l'aprovació de possibles parelles, formar relacions, mostrar desig sexual, i el coit.
Aquest comportament s'estudia en dues grans àrees: l'antropologia (les pràctiques de diverses cultures), i la informativa (coneixements que poden ser útils als individus que poden involucrar-se en aquest tipus de comportaments, o que consideren la possibilitat de dur a terme una activitat sexual).
El comportament sexual humà és una expressió molt àmplia. Es refereix tant a comportaments usuals com als menys freqüents, i inclou tot un seguit de comportaments sexuals des de les relacions matrimonials fins a l'abús sexual. Encara que, en molts casos, el comportament sexual es dirigeix o es porta a terme dins d'una relació, no és un element imprescindible, i hi ha molts comportaments sexuals fora d'una relació interpersonal.

## Referències

* ↑ http://www2.hu-berlin%5BEnllaç+no+actiu%5D. de/sexology/ECS5/definicion_4.html La definició de salut sexual (OMS 2002) - definició 4a 2002
# Camille Dhont

Camille Dhont (Wevelgem, 12 de juny de 2001) és una cantant i actriu belga.

## Biografia

Camille Dhont va formar part del conjunt del musical De ridders van de ronde keukentafel de Deep Bridge.
Com a cantant, es va donar a conèixer per diversos vídeos a YouTube en els quals cantava tot tipus de covers. Després, el 2017, va actuar a Marathonradio a l'emissora flamenca MNM (sota el seu propi nom) i a Qmusic amb el nom de Millo.
El 2019, Camille Dhont es va veure per primera vegada a la Ketnet sèrie #LikeMe, en la qual va interpretar el personatge de Camille Van Beem. El 7 d'abril de 2019, ella i la resta del #LikeMe van oferir dos concerts al Lotto Arena d'Anvers, seguits de la #LikeMe a diverses ciutats i municipis flamencs.
Des del 2020 és la cantant davantera al costat Dean Delannoit a la banda de covers Pluto Was A Planet.
Camille Dhont va guanyar Kids 'Choice Award 2020 Nickelodeon per a Favorite Rising Talent.
Camille Dhont va col·laborar amb el DJ belga Regi Penxten i va cantar el títol de l'àlbum Forget the Time. A més, va signar el seu primer contracte discogràfic amb CNR Records.
El 2 d'octubre de 2020, el seu senzill amb Regi Penxten va debutar al número 7 de l' Ultratop. El 26 de març de 2021, Dhont va llançar el seu primer senzill, anomenat Fireworks. Una setmana després, aquest va Ultratop 50 dotzè lloc
L'any 2022 va ser ambaixadora de STIP IT juntament amb tres cares més a la Setmana contra el Bullying. Amb l' autoescrita Diamant -del seu segon disc- va llançar el seu segon senzill en solitari com a cançó de campanya contra el bullying.
També va participar en la segona temporada del programa de televisió The Masked Singer disfressada del personatge Miss Poes. Va arribar a la final i va ser votada com a guanyadora.
El setembre de 2021 va participar en el VTM programa Love For Music, que es va emetre a la primavera de 2022.
A principis d'agost del 2022 van començar a sortir rumors que Camille Dhont podria tindre una parella a Lleida.

## Televisió

* #LikeMe (2019-present) - com Camille Van Beem
* Regi Academy (2021) - als presentatrice
* The Masked Singer (2022) - com a Miss Poes
* Love of Music (2022), com ella mateixa

## Referències

* ↑ «Camille schittert straks op Ketnet: “Een kinderdroom!”».
* ↑ «Camille Dhont».
# Escut de Colonia

L'escut de Colonia es divideix en tres quarters: el de la meitat superior és de color blau, i conté la Creu del Sud, la constel·lació més petita. El quarter inferior esquerre, de fons vermell, té quatre espigues, les quals simbolitzen els quatre punts cardinals, d'on venen els immigrants. L'altre quarter, de fons blanc, té una abella, la qual simbolitza el treball.

## Referències

* ↑ Colonia, Patrimonio de la Humanidad Arxivat 2009-09-23 a Wayback Machine. en castellà